Document ID: 31989R0194

*****
ΚΑΝΟΝΙΣΜΟΣ (ΕΟΚ) αριθ. 194/89 ΤΟΥ ΣΥΜΒΟΥΛΙΟΥ
της 24ης Ιανουαρίου 1989
για την τροποποίηση του κανονισμού (ΕΟΚ) αριθ. 1678/85 περί καθορισμού των τιμών συναλλάγματος που πρέπει να εφαρμοστούν στον γεωργικό τομέα
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1676/85 του Συμβουλίου της 11ης Ιουνίου 1985 σχετικά με την αξία της λογιστικής μονάδας και τις τιμές μετατροπής που πρέπει να εφαρμόζονται στα πλαίσια της κοινής γεωργικής πολιτικής (1), όπως τροποποιήθηκε τελευταία από τον κανονισμό (ΕΟΚ) αριθ. 1636/87 (2), και ιδίως το άρθρο 2 παράγραφος 3,
την πρόταση της Επιτροπής,
τη γνώμη της Νομισματικής Επιτροπής,
Εκτιμώντας:
ότι οι αντιπροσωπευτικές τιμές που ισχύουν σήμερα καθορίστηκαν με τον κανονισμό (ΕΟΚ) αριθ. 1678/85 (3), όπως τροποποιήθηκε τελευταία από τον κανονισμό (ΕΟΚ) αριθ. 116/89 (4) ·
ότι θα πρέπει να καθοριστούν νέες γεωργικές ισοτιμίες πλησιέστερες προς την παρούσα οικονομική πραγματικότητα·
ότι η προσαρμογή των ισοτιμιών αυτών πρέπει να πραγματοποιείται λαμβανομένων υπόψη των επιπτώσεών τους, ιδίως σε ότι αφορά τις τιμές καθώς και την κατάσταση που υφίσταται στους συγκεκριμένους τομείς και κράτη μέλη,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα παραρτήματα του κανονισμού (ΕΟΚ) αριθ. 1678/85 αντικαθίστανται από τα παραρτήματα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Ιανουαρίου 1989.

Labels: 19
6